[{"text_idx": "#000005", "text": "Yn ei rodd o \u00a31.1m i ariannu darlithfa 550 sedd yng Nghanolfan Bywyd y Myfyrwyr, bydd y dyngarwr Cymreig, Syr Stanley Thomas OBE (Hon 2011) yn cyfrannu at brofiad myfyrwyr a fydd yn byw ac astudio yng Nghaerdydd am flynyddoedd i ddod."}, {"text_idx": "#000007", "text": "Dywedodd Syr Stanley fod y ddarlithfa \u201cyn hanfod, nid braint\u201d, a bydd y safle ar Blas y Parc yn gartref i wasanaethau Cefnogi a Lles Myfyrwyr Prifysgol Caerdydd o 2020-21. Bydd yn galluogi gwasanaethau ar-lein cyfwerth i bob myfyriwr (yng Nghaerdydd a gweddill y byd) yn ogystal a\u0302 mynedfa 24/7 i reoli holl ymholiadau anacademaidd myfyrwyr."}, {"text_idx": "#000008", "text": "Yn ganolbwynt i\u2019r ganolfan fydd man dysgu ac addysgu modern a man cyfarfod wedi\u2019i enwi ar o\u0302l y dyn busnes blaenllaw, Syr Stanley. Mae ei rodd, yr un fwyaf y mae un person wedi\u2019i rhoi i Brifysgol Caerdydd hyd yma, yn caniata\u0301u i\u2018r datblygiad fynd yn ei flaen."}, {"text_idx": "#000009", "text": "Bydd y lleoliad hefyd yn gallu croesawu ymwelwyr a chynnal parti\u0308on i ysgolion lleol yn rhan o raglen y brifysgol i ehangu\u2019r mynediad at addysg uwch."}, {"text_idx": "#000010", "text": "\u201cMae\u2019n bwysig iawn i ni ym Mhrifysgol Caerdydd bod cefnogaeth myfyrwyr ar gael i bawb ac yn cyfrannu at fyfyrwyr i berfformio hyd eithaf eu gallu a llwyddo.\u201d meddai Ben Lewis Cyfarwyddwr Cymorth i Fyfyrwyr a Lles Myfyrwyr. \u201c Bydd Canolfan Bywyd y Myfyrwyr yn cael effaith drawsnewidiol ar yr hyn yr ydym yn gallu gwneud dros ein myfyrwyr ac i gymuned y Brifysgol yn ehangach.\u201d"}, {"text_idx": "#000011", "text": "\u201cRydym wedi dyfeisio strategaeth gynhwysfawr ar gyfer anghenion poblogaeth heddiw ac i\u2019r dyfodol ac mae\u2019r rhodd yma yn garreg filltir yn natblygiad y Ganolfan.\u201d"}, {"text_idx": "#000012", "text": "Yn awr a\u0302 chartref priodol, bydd y Brifysgol yn gallu trawsnewid ei gwasanaethau ymgynghori i fyfyrwyr er mwyn arwain y sector, gyda\u2019r Ganolfan yn darparu isadeiledd ffisegol a digidol er mwyn gwella hyblygrwydd, gwaith grw\u0302p a chefnogaeth tymor hir mewn gwagle mwy priodol."}, {"text_idx": "#000013", "text": "\u201cNi fyddai uchelgais o\u2019r fath yn gallu cael ei wireddu heb haelioni Syr Stanley. Bydd o\u0302l ei garedigrwydd yn amlwg ar ein campws a fydd yn cael effaith go iawn a thrawsnewidiol ar fywydau pobl am genedlaethau i ddod.\u201d meddai Ben."}, {"text_idx": "#000014", "text": "Cafodd ei sylwadau ei gadarnhau gan Simon Wright, sy\u2019n Gofrestrydd Academaidd (LLB 1995), sy\u2019n credu bod rhodd o\u2019r fath yn chwarae rhan annatod drwy ddyfnhau ymrwymiad Prifysgol Caerdydd i gymorth myfyrwyr a darparu profiad myfyrwyr eithriadol."}, {"text_idx": "#000015", "text": "\u201cMae rhodd Syr Stanley yn ein helpu i wireddu ein gweledigaeth o wasanaethau i fyfyrwyr a fydd yn gynhwysol, hygyrch a chyfannol,\u201d meddai. \u201cEin prif flaenoriaeth fel Prifysgol yw iechyd a gallu deallusol, lles a ffyniant ein myfyrwyr, ac mae\u2019n bwysig peidio gorbwysleisio effaith cyfraniad Syr Stanley, a phob cyfrannwr arall.\u201d"}, {"text_idx": "#000018", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]